Jesus se Seunskind: August 2015
Posted by Jesus se Seunskind at 22:04 No comments:
In Fokus: Die keuse van jou vriende en vriendinne het 'n geweldige invloed op jou lewe.
Soos jy jou kinderskoene ontgroei en voortsnel deur jou jongmensjare na volwassenheid, is die rol van jou vriende en vriendinne baie belangrik. In jou kinderjare het Pa en Ma die grootste rol gespeel. Met jou uiteindelike groter independence luister jy veel eerder na die raad van jou pelle. Juis daarom is die keuse van die regte vriende en vriendinne so verskriklik belangrik. Ja, pasop, want verkeerde keuses op hierdie terrein van jou lewe kan jou van die wal in die sloot "help".
Die Bybel gebruik 'n kras woord as daarna verwys word dat maats jou kan breek. Hoeveel jongmense word nie "gebreek" deur verkeerde vriende of vriendinne se invloed, raad en swak voorbeeld nie. Diep binne-in jou besef jy dalk jy is besig om te mors met jou lewe, maar jy glo jy verdien nie beter as die pelle met wie jy jou tans ophou nie. Onthou, hulle vryf op jou af. Hulle plaas druk op jou om nes hulle te wees.
Wil nie nie vandag 'n keuse doen om te breek met verkeerde vriende of vriendinne nie? Erken dat hulle besig is om jou te breek. Kies vriende en vriendinne aan wie jy kan bou en wat inbou in jou lewe. Ja, kies vriende en vriendinne van wie Michael W. Smith sing:
Friends are friends forever if the Lord is the Lord of them.
In die Woord: Maats kan jou breek, maar daar kan ook 'n vriend wees wat nader is as 'n broer. - Spreuke 18:24
In die Hart: Here, help my om vriende en vriendinne te kies wat ook vir U ken en liefhet.
Posted by Jesus se Seunskind at 20:21 No comments:
Labels: Kies jou pelle versigtig
Posted by Jesus se Seunskind at 15:45 No comments:
Miljuisend aan sy kant ......... ღ†ღ
..." ... (É)k kom na jou toe in die Naam van die ... Almagtige, die God van die linies ..." (1 Sam. 17:45)
Baie keer in die Bybel word die Here Jahwe Sibao genoem. Dit beteken eintlik God van die leërskare. God van die menigtes. God van die linies. Wat beteken dit?
Hierdie benaming van die Here sê vir ons dat God nóóit in die minderheid is nie. Hy het nooit te min hande om Hom te help nie. Hy staan nooit verleë omdat daar te min is om die werk te doen nie. Nee, God is altyd in die meerderheid. Miljoene der miljoene, miljuisende soos ons partymaal sê, engele dien Hom en staan gereed om sy bevele te gehoorsaam. Hy het ook miljoene Christene wat Hy gered het. Hulle behoort ook aan Hom. Wat meer is, God kan sélfs óngelowiges ook gebruik om sy doel op aarde te bereik. God is in behéér. Hy is altyd in die meerderheid.
Ek en jy hoef nooit bang te wees dat God nie in staat is om te doen wat Hy sê nie. Die meerderheid is aan sy kant. Daarom is Hy altyd die wenner.
✞ God se engele het gereed gestaan om Jesus te verlos toe hulle Hom gevang het, maar God het dit nie toegelaat nie, terwille van my en jou!